इस ऐप में महिलाओं की सुरक्षा को ध्यान में रखते हुए टाइमर का बटन दिया गया है। अगर किसी महिला की ऑफिस से छुट्टी शाम 5:30 बजे होती है और 1 घंटे बाद वह घर नहीं पहुंचती है तो उसके करीबियों और पुलिस तक मैसेज अपने आप पहुंच जाता है। इसमें ट्रैवल सेव का भी विकल्प है जिसे कोई भी महिला सार्वजनिक यात्रा के दौरान इस्तेमाल कर सकती है। इसके लिए महिला को अपनी यात्रा से पहले गाड़ी का नंबर और लोकेशन इस ऐप में डालना होता है सकती है। इतना ही नहीं अगर किसी का मोबाइल खो जाये तो उसे पुलिस भी आसानी से ढूंढ सकती है। इसके लिए किसी भी व्यक्ति को अपने मोबाइल का आईएमए नंबर इस ऐप में डालना होता है और जब कभी उसका फोन चोरी हो जाये तो उसका डेटा पुलिस के पास चला जाता है। ऐसे में अगर कोई चोरी का मोबाइल खरीदता है तो इसकी जानकारी पुलिस को लग जाती है।